HMPV কতটা আতঙ্কের? জানালেন হু-এর প্রাক্তন প্রধান বিজ্ঞানী সৌম্য স্বামীনাথন

নয়াদিল্লি: করোনার (Corona) পর ফের গোটা বিশ্ব (World) জুড়ে আতঙ্কের অপর নাম এইচএমপিভি (HMPV) ভাইরাস। চীনে (China) এই ভাইরাসের (Virus) সূত্রপাত হলেও বিশ্বের মানুষ এই ভাইরাসটিকে নিয়ে প্যানিক করতে শুরু করে দিয়েছে। কারণ করোনার ভয়াবহতার চিত্র মানুষের মনে এখনও স্পষ্ট। তবে এই ভাইরাসটি কি সত্যিই আতঙ্কের?

চীন কিন্তু আগেই জানিয়েছে, এটি একটি শীতকালীন ভাইরাস। এই নিয়ে আতঙ্কিত হওয়ার কিছু নেই। এবার এই বিষয়ে আলোকপাত করলেন বিশ্ব স্বাস্থ্য সংস্থার (হু) প্রাক্তন প্রধান বিজ্ঞানী, ভাইস-চেয়ার, এইচআইভি গবেষক সৌম্য স্বামীনাথন  (Soumya Swaminathan) জানালেন এইচএমপিভি ভাইরাস নিয়ে আতঙ্কিত হওয়ার কিছু নেই।

আরও পড়ুন: ভোটের আগে সমর্থন! মমতাকে ধন্যবাদ জানালেন কেজরিওয়াল

এক্স হ্যান্ডেলে ট্যুইট করে তিনি লিখেছেন, এইচএমপিভাইরাস নিয়ে আতঙ্কিত হওয়ার কিছু নেই। এটি একটি পরিচিত ভাইরাস যা শ্বাসযন্ত্রের সংক্রমণ ঘটিয়ে থাকে। প্রতিটি রোগ জীবাণু থেকে আতঙ্কিত হওয়ার পরিবর্তে সচেতন হওয়া প্রয়োজন।  মাস্ক পরা ভালো, হাত ধোয়া, জমায়েত এড়িয়ে চলতে হবে। কোনও উপসর্গ দেখা দিলে ডাক্তারের সঙ্গে পরামর্শ করতে হবে।

২০০১ সালে প্রথম এই ভাইরাসকে শনাক্ত করা হয়। বহু বছর ধরেই এই ভাইরাস গোটা বিশ্বে ছড়িয়ে রয়েছে। যেকোনও মানুষের মধ্যে এই সংক্রমণ হতে পারে, তবে শিশু ও বৃদ্ধরা বেশি আক্রান্ত হন। ইউএস সেন্টার ফর ডিজিজ কন্ট্রোল অ্যান্ড প্রিভেনশন (সিডিসি) অনুসারে, সাধারণত HMPV-উপসর্গগুলি হল কাশি, জ্বর, নাক বন্ধ হওয়া এবং শ্বাসকষ্ট।

ক্যাপিটাল মেডিক্যাল ইউনিভার্সিটির বেইজিং ইউআন হাসপাতালের শ্বাসযন্ত্র ও সংক্রামক রোগ বিভাগের প্রধান চিকিৎসক লি টংজেং বলেছেন যে এইচএমপিভি শ্বাসযন্ত্রের সংক্রণের মাধ্যমে হাঁচি, কাশি থেকে এই রোগ ছড়াতে পারে। হ্যান্ডশেক ও আক্রান্তের  সংস্পর্শে আসা থেকে এই ভাইরাস ছড়াতে পারে।

দেখুন অন্য খবর:

The post HMPV কতটা আতঙ্কের? জানালেন হু-এর প্রাক্তন প্রধান বিজ্ঞানী সৌম্য স্বামীনাথন   first appeared on KolkataTV.